Erling Johnsen

Erling Johannes Johnsen (født 4. oktober 1892 på Ytterøy i Nord-Trøndelag, død 17. februar 1987) var en norsk redaktør, journalist og forfatter. Når han skrev i avisen signerte han iblant med pseudonymet Baris.

Han vokste opp på Straumen på Inderøy. Han var journalist i Indherred, Østlendingen og Nidaros før han begynte i Nationen ved oppstarten i 1918.Johnsen, Erling i Steinkjerleksikonet. Besøkt 16. januar 2017. I 1945 ble han redaktør av nyhetsstoffet og kulturstoffet, og sluttet i 1963. Han hadde kunst og kultur som interesseområde, og ble ansett for å være en god ambassadør for norsk litteratur. Kristian Elster, Inge Deres, Peter Egge, Barbra Ring, Johan Bojer og Johan Falkberget tilhørte hans beste venner.Nationen, 20. februar 1987. Nekrolog skrevet av Knut Svensen.

Han anså språklig slurv og uryddighet som en journalistisk dødssynd.Journalisten, medlemsblad for Norsk presseforbund. Nr. 9, årg. 36, september 1952.

Hans første bok ble lansert i 1917. I 1940 kom Gutten på solsia ut. Han oppnådde stor suksess med denne boken.

 Bibliografi 

 1917 Somarnæter : Forteljingar, Erik Gunleiksons forlag, Risør
 1940 Gutten på Solsia, Gyldendal Norsk Forlag
 1941 Nordmannsguttene, Gyldendal Norsk Forlag
1945 Krig i Hov-Kleiva, Gyldendal Norsk Forlag
1958 Tore Fortenkt, Gyldendal Norsk Forlag

 Referanser 

Kategori:Journalister i Nationen
Kategori:Norske forfattere
Kategori:Personer fra Inderøy kommune